שגיא גידלי

250px
שגיא גידלי (נולד ב-1986) הוא יזם ואיש היי-טק ישראלי. גידלי הוא מייסד-שותף של חד-קרן אבטחת המידע "פרימטר 81", שנמכר ל"צ'ק פוינט" ב-490 מיליון דולר.

==ביוגרפיה==
בהיותו בן תשע, שגיא גידלי קיבל תוכנה לעיצוב גרפי ויחד עם אחיו הגדול, עיצב מערכות שעות מדבקות ועטיפות לתקליטורים, שאותן מכרו לתלמידי בית הספר. בצה"ל שירת במודיעין חזותי ביחידה 9900. בוגר תואר ראשון במדעי המחשב וכלכלה באוניברסיטת תל אביב, שם הכיר את עמית ברקת, שותפו לעתיד. בתום לימודיו עבד באימפרבה וסימנס. באחד הפרויקטים בלימודים זכו גידלי וברקת בתחרות של מיקרוסופט, משם הגיעו לקמפוס גוגל , בו הגו את הרעיון ל-SaferVPN , החברה הראשונה שלהם, אותה הקימו ב-2013. היא פיתחה שירותי VPN לפרטיים וחברות, פעלה בלמעלה מ-65 מדינות ושיתפה פעולה עם ארגון Movements.org בסיוע לפעילי זכויות אדם לגלוש באינטרנט לחמוק מצנזורה וממעקב ברוסיה ובטורקיה. היא גייסה 2 מיליון דולר וב-2019 נמכרה לתאגיד הטכנולוגיה האמריקאי J2 Global 

ב-2018 גידלי הקים עם עמית ברקת את "פרימטר 81", המספקת אבטחת מידע לארגונים וכיהן כמנהל הצמיחה הראשי (Chief Growth Officer) (CGO) שלה. ביוני 2022 החברה נהפכה לחד-קרן, אחרי שהשלימה גיוס הון של 165 מיליון דולר, לפי שווי של מיליארד דולר, העסיקה למעלה מ-250 עובדים בשלושה משרדים - תל אביב, ניו יורק ולוס אנג׳לס והכניסה עשרות מיליוני דולרים בשנה. באוגוסט 2023 פרימטר נרכשה בידי חברת צ'ק פוינט עבור 490 מיליון דולר. זו הייתה הרכישה השנייה בגודלה בהייטק הישראלי בשנת 2023 והרכישה השנייה בגודלה בתולדותיה של צ'ק פוינט. מאז ספטמבר 2023 גידלי משמש כמנהל חוויית המשתמש והחדשנות במוצר SSE - Secure Service Edge

גידלי כתב במגזינים פורבס, פסט קומפני , Entrepreneur , The Next Web , The Enterprise Project, AllBusiness.com .

==חיים אישיים==
שגיא גידלי נשוי לד"ר אלה גורדון, רופאה נוירולוגית במרכז רפואי מאיר ובעלת קליניקה לרפואה אסתטית , להם שני ילדים והם גרים בתל אביב.

==Rafa’s Moonshot==
לאחר שהתגלה כי בנם רפאל חולה ב-STXBP1 , תסמונת נוירו-התפתחותית נדירה וחשוכת מרפא, הקדישו עצמם גידלי וגורדון למציאת מזור למחלת בנם.
הם הקימו את Rafa’s Moonshot, תחת החל"צ "מריט ספרד פאונדיישן". בוועדה המדעית המייעצת שלו יושבת פרופ' אילנה גוזס, נשיאת האגודה האירופית לכימיה של המוח. הארגון גייס מיליון דולר. באמצעות רפואה מותאמת אישית, הם שוקדים על הסבת תרופות קיימות למוטציה של בנם (Drug repositioning) ותרופות מבוססות RNA (RNA therapeutics) ומפתחים שתי תרופות לתסמונת STXBP1. בתוך שישה חודשים מצאו טיפול ראשון לבנם. באמצעות הפיתוחים והשיטות שהם בונים, הם עוזרים לתסמונות ומחלות נדירות אחרות.

==קישורים חיצוניים==
*אביב פרנקל, [https://www.calcalist.co.il/articles/0,7340,L-3959351,00.html "יש גם משהו חיובי במשבר - הזדמנות לראות מה עשינו טוב ומה לא", ריאיון עם שגיא גידלי], בפודקאסט "30 דקות או פחות", בשיתוף כלכליסט, 25 בפברואר 2023
*משה פרידמן, [https://omny.fm/shows/unicorns/79bc6ae1-1825-4479-9613-aede009eac39 חדי קרן - ריאיון עם שגיא גידלי], קמא-טק, (1:02 דקות)
*[https://www.facebook.com/calcalistonline/videos/472431574497477/ הייפרגרוות' - הדרך מ-0 ל-300 כוכבים (ריאיון)], כלכליסט, הייטק בפקקים (50:29 דקות)
*[https://vimeo.com/994226875#t=1h40m40s גידלי מרצה בכנס מדעי של עמותת STXBP1 האמריקאית] (החל מדקה 1:40:42)
*[https://invivobiosystems.com/customer-story/cultivating-hope-for-stxbp1-epilepsy-patients-an-inspiring-interview-with-lior-dor-and-sagi-gidali/ Cultivating hope for STXBP1 epilepsy patients], ריאיוון של גידלי וליאור דור, בבלוג של חברת InVivo Biosystems, חברת מחקר שעובדת על בניית מודלי מחלה של הגן STXBP1

==הערות שוליים==

קטגוריה:יזמים ישראלים
קטגוריה:יזמי היי-טק ישראלים
קטגוריה:תל אביב-יפו: אישים
קטגוריה:חיילי אגף המודיעין
קטגוריה:ישראלים שנולדו ב-1986
קטגוריה:בוגרי אוניברסיטת תל אביב
קטגוריה:מייסדי חברות טכנולוגיה ישראלים
קטגוריה:מייסדי עמותות ישראלים